Graeme Wheeler

Graeme Paul Wheeler (født 30. oktober 1951 i Hamilton) er en newzealandsk økonom, som siden september 2012 har vært sentralbanksjef i New Zealands sentralbank. 

 Utdanning og yrkeserfaring 
Wheeler har en mastergrad i økonomisk teori og anvendt økonomi ved University of Auckland.Chicago Tribune - PROFILE-Reserve Bank of New Zealand Governor Graeme Wheeler , besøkt 22. desember 2014. 

Han begynte å jobbe i New Zealand Treasury i 1973, som rådgiver. Han jobbet der i 24 år, hvorav 4 år fra 1993 til 1997 som ekspedisjonssjef (deputy secretary) og hovedkasserer (treasurer) i gjeldsavdelingen. Fra 1997 til 2000 jobbet han for Verdensbanken, der han startet som direktør for finansielle produkter og tjenester, deretter visepresident og hovedkasserer fra 2001 til 2006, og direktør for operations fra 2006 til 2010. Han var en kandidat til å overta som leder for Verdensbanken, etter Paul Wolfowitz, men ettersom USA er største innskyter av kapital i banken, har alle presidenter vært amerikanere, og Robert Zoellick ble derfor valgt. Da han jobbet i Verdensbanken ble han tildelt World Bank Staff Association Good Manager Award.New Zealands sentralbank - Graeme Wheeler Governor Reserve Bank of New Zealand, besøkt 23. desember 2014. 

I 2010 begynte han å jobbe for Thyssen-Bornemisza Group, og 26. september 2012 overtok han som sentralbanksjef etter Alan Bollard. 

 Utgivelser 
 2004 - Sound Practice in Government Debt Management

 Cricket 
I 1982 spilte han én first-class cricketkamp for Wellington Firebirds. 

 Referanser 

 Eksterne lenker 

 Presentasjon på sentalbankens hjemmeside
 Profil som cricketspiller på ESPN cricinfo

Kategori:Sentralbanksjefer
Kategori:Newzealendere
Kategori:Økonomer
Kategori:Newzealandske cricketspillere
Kategori:Personer fra Hamilton i New Zealand
Kategori:Fødsler i 1951